kardosdrur/scandi-wiki huggingface dataset:
Åmli Station

Åmli Station (Åmli stasjon) var en jernbanestation på Treungenbanen, der lå i byområdet Åmli i Amli kommune i Norge.

Stationen åbnede 18. december 1910, da banen mellem Arendal blev taget i brug i fuldt omfang. Der havde i forvejen været midlertidig trafik mellem Arendal og Froland, men nu blev Åmli endestationen. Den officielle indvielse af banen og stationen fandt sted i regn og blæst 17. december 1910. Der var ca. 200 gæster med indvielsestoget fra Arendal, heriblandt statsminister Wollert Konow og arbejdsminister Hans Jørgen Darre-Jenssen. De blev modtaget af Åmli herredstyre på den pyntede station, hvor skolebørn stod opstillet med flag. Der var taler af arbejdsministeren, af statsministeren der også oplæste et telegram fra kong Haakon 7., af Åmlis ordfører Aslak Kateraas, amtsmand Sven Aarrestad og flere andre. Derefter var der kaffe i stationsbygningen, før gæsterne og toget kørte tilbage til en festmiddag i Arendal. I Åmli var der folkefest i stationsbygningen om aftenen.

Åmli var endestation indtil 14. december 1913, hvor banen blev forlænget videre til Treungen i Nissedal. I april 1921 blev stationsnavnet ændret fra det oprindelig Aamli til Åmli. I 1946 blev banen ombygget fra smalspor til normalspor. Trafikken på den blev indstillet 1. oktober 1967, og i 1970 blev sporene taget op.

Stationsanlægget blev tegnet af Harald Kaas. I dag holder det lokale folkebibliotek til i den tidligere stationsbygning, mens Telemark Bilruter benytter pakhuset. I sin tid var der også remise, drejeskive og enkelte andre bygninger på stedet.

Litteratur

Eksterne henvisninger

Noter 

Stationer på Treungenbanen
Nedlagte jernbanestationer i Norge
Etableret i 1910
Ophørt i 1967
Jernbanestationer i Agder
Vallekilen Station

Vallekilen Station (Vallekilen stoppested) var en jernbanestation på Treungenbanen, der lå i Åmli kommune i Norge. Stationen åbnede som holdeplads 18. december 1910, da banen blev forlænget fra Froland til Åmli. Den blev nedgraderet til trinbræt 15. maj 1928. I 1946 blev banen ombygget fra smalspor til normalspor. Trafikken på den blev indstillet 1. oktober 1967, og i 1970 blev sporene taget op.

Den lille stationsbygning blev tegnet af Harald Kaas og opført til åbningen. Den eksisterede stadig ved banens nedlæggelse men blev senere revet ned.

Litteratur

Eksterne henvisninger 

Stationer på Treungenbanen
Nedlagte jernbanestationer i Norge
Etableret i 1910
Ophørt i 1967
Jernbanestationer i Agder
Simonstad Station

Simonstad Station (Simonstad stasjon) er en tidligere jernbanestation på Treungenbanen, der ligger i Åmli kommune i Norge. Stationen åbnede 18. december 1910, da banen blev forlænget fra Froland til Åmli. Den blev nedgraderet til holdeplads i 1935 og gjort ubemandet 1. juni 1958. 

1. oktober 1967 blev trafikken indstillet på banen mellem Simonstad og Treungen, og i 1970 blev sporene taget op. Strækningen mellem Simonstad og Nelaug på Sørlandsbanen overlevede imidlertid som godsbane. Den tidligere station fik status som læssespor 1. oktober 1967 og har i perioder været brugt som tømmerterminal. Et sidespor forbinder stationen med Nidarå Trelast.

Stationsbygningen blev opført til åbningen efter tegninger af Harald Kaas, men den er senere revet ned. Vandtårnet eksisterer dog stadig.

Litteratur

Eksterne henvisninger 

 Simonstad Station hos Arendalsbanens Venner.

Stationer på Treungenbanen
Jernbanestationer i Norge uden persontrafik
Etableret i 1910
Ophørt i 1967
Jernbanestationer i Agder
Trebel

Trebel er en 74 km lang biflod til floden Peene i den tyske delstat Mecklenburg-Vorpommern. Åens nedre løb dannede grænsen mellem de historiske stater Vorpommern og Mecklenburg.

Strækning 
Trebel dannes ved sammenløbet af Poggendorfer Trebel og Kronhorster Trebel ved Grimmen. Derfra løber den mod vest til byen Tribsees, hvor den drejer mod syd. Her begynder dens nedre løb, der danner grænsen mellem landsdelne Mecklenburg og Vorpommern (frem til 1815: Svensk Pommern).

Ved landsbyen Bassendorf munder åen Warbel ud i Trebel og derfra løber den i sydøstlig retning mod Demmin, hvor Trebel munder ud i floden Peene.

Eksterne kilder og henvisninger 

Floder i Mecklenburg-Vorpommern
Maersk Triple E class

Mærsk Triple E class er en type containerskibe som Mærsk bygger på værftet Daewoo Shipbuilding & Marine Engineering i Sydkorea. Typen kan laste 18.270 20-fods containere. Og 20.568 20-fods containere i serie 2, hvis første skib var Madrid Mærsk.

Skib

Referencer 

Maersk Line
Fragtskibe
Olsen Banden og den Russiske Juvel

Olsen-banden og Den Russiske Juvel er en musical fra 2008, der er baseret på filmserien Olsen-banden.

Medvirkende 
 Egon Olsen - Kirsten Lehfeldt
 Benny Frandsen - Søren Østergaard
 Kjeld Jensen - Amin Jensen
 Yvonne Jensen - Lene Maria Christensen

Referencer 

Musicals fra Danmark
Olsen-banden
Philadelphia Cycling Classic 2016

Den 4. udgave af Philadelphia Cycling Classic blev afholdt den 5. juni 2016. Det var det niende løb i UCI Women's World Tour 2016.

		

Cykelløb for kvinder
Cykelløb i USA
Cykelløb i 2016
Jerry Tollbring

Jerry Tollbring (født 13. September 1995 i Rimbo) er en svensk håndboldspiller, der spiller for GOG i Herrehåndboldligaen og Sveriges herrehåndboldlandshold.

Han deltog under EM i herrehåndbold 2016 i Polen.

Håndboldkarriere 
Tollbring startede sin karriere i Rimbo HK, i hans hjemby Rimbo nær Norrtälje. Han fik sin debut som 15-årig for seniorholdet og spillede dengang med sine to brødre Jeff og Ken Tollbring, der spillede som bagspillere, mens Jerry var venstre fløj. Holdet blev trænet af faren Dick Tollbring. Efter Rimbo HK's første sæson i den bedste svenske række, Handbollsligan i 2013/2014-sæsonen, skiftede han til topklubben IFK Kristianstad. Den første sæson 2014/2015 vandt han det svenske mesterskab, hvilket blev klubbens første titel siden 1953 og fortsatte bedriften de efterfølgende to sæsoner.

I oktober 2016 skrev Tollbring under med den tyske Bundesliga-klub Rhein-Neckar Löwen, hvori kontrakten begyndte fra sæsonen 2017/2018.

I forbindelse med VM 2017 i Frankrig fik han sit store internationale gennembrud, og blev ved samme lejlighed valgt til turneringens officielle All Star-hold, som venstre fløj. I januar 2018 var han med til at vinde sin første medalje med landsholdet, i form at EM-sølv i 2018 i Kroatien.

I maj 2021 valgte han at afbryde sin kontrakt med Rhein-Neckar Löwen to år før tid, for at skrive under med den danske topklub GOG fra sæsonen 2021/2022. Her blev han topscorer i den danske liga i selvsamme sæson med i alt 266 mål. I november 2022 skrev han under med den tyske storklub Füchse Berlin.

Privat 
Han er også lillebror til Cassandra Tollbring, der også har spillet tophåndbold i Norge og Frankrig. Han danner derudover også par med den norske verdensstjerne Nora Mørk, der til daglig spiller i Team Esbjerg.

Referencer

Eksterne henvisninger 

Håndboldspillere fra Sverige
Håndboldspillere fra IFK Kristianstad
Invertsukker

Invertsukker er en blanding af de to monosakkarider glucose og fruktose. Invertsukker dannes af sukrose, som er en disakkarid, ved at skille de to sukre glukose og fruktose fra hinanden. Det bevirker, at inverteret sukker smager sødere end sukrose, fordi fruktose er sødere end sukrose, og samtidig forhindrer fruktosen, at sukkeret krystalliserer, når man for eksempel laver iscreme.

Kulhydrater
Simon Hald Jensen

Simon Hald Jensen (født 28. september 1994) er en dansk håndboldspiller, der spiller for Aalborg Håndbold og det danske landshold. Han har tidligere optrådt for Nøvling IF, Team Vesthimmerland og SG Flensburg-Handewitt.

Han fik officiel debut på det danske A-landshold den 20. juni 2015, mod  i Kraków.

Hald blev desuden dansk mester, med Aalborg Håndbold i 2013 og 2017.

Karriere

Klubhold 
Hald spillede for den danske topklub Aalborg Håndbolds førstehold, fra 2013 til 2018, med hvem han vandt det danske mesterskab i 2013 og 2017. Med Aalborg deltog han i EHF Champions League i sæsonerne 2013–14, 2014–15 og 2017–18 og i EHF Cuppen i 2015–16. I 2018 skrev han under på en tre-årig kontrakt med den tyske storklub SG Flensburg-Handewitt, efter seks sæsoner i den danske liga. Han vandt han det tyske mesterskab i 2019, med klubben.

Landshold 
Han var med til at vinde guld ved U/19-VM 2013 i Ungarn, hvor han ved samme lejlighed blev kåret til turneringens bedste spiller. Hans succesrige ungdomsår, medførte også til hans landsholdsdebut i maj 2015. Han fik slutrundedebut under Nikolaj Jacobsen ved VM 2019 i Danmark/Tyskland, hvor han sammen med resten af det danske hold blev verdensmester, for første gang. To år efter, var han igen med til at vinde guld ved VM 2021 i Egypten.

Kilder

Eksterne henvisninger 

Personer fra Aalborg
Håndboldspillere fra Danmark
Håndboldspillere fra Aalborg Håndbold
Håndboldspillere fra SG Flensburg-Handewitt
Deltagere for Danmark ved sommer-OL 2020
Junckers Industrier A/S

Junckers Industrier A/S er en træfabrik der ligger ved Køge Havn. Det er Europas førende producent af træpleje. Virksomheden blev stiftet i 1930 af Flemming Juncker som Junckers Savværk.

Eksterne henvisninger 
 Officielle hjemmeside

Byggematerialeproducenter i Danmark
Danske virksomheder etableret i 1930
Naturpark Mecklenburgische Schweiz und Kummerower See

Naturpark Mecklenburgische Schweiz und Kummerower See ligger i den nordlige del af Mecklenburgischen Seenplatte i Landkreis Mecklenburgische Seenplatte og Landkreis Rostock i den tyske delstat Mecklenburg-Vorpommern mellem byerne Dargun, Demmin, Teterow, Malchin og Waren (Müritz). Naturparken blev oprettet i 1997, og har et areal på 673 km², hvoraf 19 procent er skovdækket, ca. 10 % er søer og vandløb, og resten kulturlandskab.

I naturparken er der tre store søer: Malchiner See, Kummerower See og Teterower See. Peene er den største flod i naturparken. Seværdigt i naturparken er de store søer, flodlandskaberne, de århundreder gamle egetræer, slotte, godser og deres landlige parkanlæg. Naturparken er kendt som rasteområde for andefugle. Naturparken nås via motorvejen A 19, eller via A 20. Parkens administration ligger i byen Basedow.

Naturschutzgebiete i Naturparken 
Der er ni Naturschutzgebiete, der helt eller delvist ligger i naturparken :
 Barschmoor (33 ha)
 Binsenbrink i Teterower See (74 ha)
 Gruber Forst (377 ha)
 Hellgrund (21 ha)
 Kalk-Zwischenmoor Wendischhagen
 Peenetal fra Salem til Jarmen (6.716 ha), omfatter de tidligere naturschutzgebiete Moorwiesen bei Neukalen og Devener Holz
 Stauchmoräne nördlich Remplin (146 ha)
 Teterower Heidberge (198 ha)
 Wüste und Glase (188 ha)

Se også 
 Naturparker i Tyskland

Eksterne kilder og henvisninger 

 Verordnung zur Festsetzung des Naturparks "Mecklenburgische Schweiz und Kummerower See" vom 13. Februar 1997
 Naturpark Mecklenburgische Schweiz und Kummerower See
 Frühgeschichtliche Zeugen im Naturpark (Informationen vom Förderverein) 

Mecklenburgische Schweiz und Kummerower See
Mecklenburg-Vorpommerns geografi
NFØ Håndbold

NFØ Håndbold er en sammenlægning af de tre tidligere separate klubber, Nordrup, Farendløse og Ørslev. Klubben har indenfor de sidste 10 år rykker sig fra serie 2 til kvalifikationsrækken lige under divisionerne. I 2021 - 2022 skal holdet spille i 3 division. NFØ Håndbold er Ringsteds anden største klub efterfulgt af klubben TMS Ringsted. Klubben har hjemmebane i Nordruphallen. I sæsonen 2016/2017 opnåede klubben deres hidtil bedste resultat i Danmarks landsdækkende pokalturnering Santander Cup, hvor de i 3. runde slog 3. divisionsholdet Holte ud af pokalturneringen, samt gjorde en god figur i 4. runde imod HIK fra 1. division, hvor de endte med at tabe 26-32. Klubbens bedste herrer hold blev i 2021 desværre nød til at trække sig fra 3 division, på grund af flere alvorlige Skader. Holdet trænes p.t. af Rasmus Uldbæk.

Eksterne henvisninger 
 

Håndboldklubber i Danmark
Ringsted Kommune
Ekely

Ekely er en ejendom i Oslo-bydelen Ullern. Maleren Edvard Munch boede i Ekely og havde vinteratelier fra 1916 til han døde i 1944. Nu indeholder ejendeommen flere boliger med atelier, der kun lejes ud til kunstnere. Boligerne omtales ofte som en kunstnerkoloni. På grunden findes den såkaldte "Kikut-kollen", der optræder som motiv i flere Munch-malerier.

Ekely har nummer 86177 i Riksantikvarens database for kulturminder.

Bygningens adresse er Jarlsborgveien 14.

Historie 
Munchs bolig, en schweizervilla fra 1870'erne, blev revet ned i 1960. De nuværende rækkehuserne - med atelier - for kunstnere, blev tegnet af arkitekten Jens Selmer og bygget af Oslo kommune gennem OBOS i 1951.

Ansøgning: huset "Et hus å dø i" 
Den 22. august 2018 skal "Byutvklingskomiteen [... i Oslo] behandle" ansøgningen til kunstneren Bjarne Melgaard om at bygge - til dels på fredet område - et hus med atelier på Kikut-kollen på Ekely. Tidligere i 2018, skrev media at sagen er hos Riksantikvaren. (Sagen blev i januar 2017 sendt i retur - fra Riksantikvaren til Byantikvaren.)

Husets navn skal blive "Et hus å dø i" -
også kendt som "dødshuset". Planerne for huset er tegnet af arkitektkontoret Snøhetta, og Bjarne Melgaard.

Kunstkritikeren Lars Elton skrev, at "Den skogkledde Kikut-kollen var et sentralt motiv for Edvard Munch (...) Den ligger midt i utsikten fra (...) [Munch's] bolig. Kollen er sentralt plassert i (...) maleriet «Stjernenatt» (1922–24), og kollens spesielle trær og vegetasjon var viktige motiv i Munchs sene kunstnerskap." Blandt den vegetation, der omtales, findes på Kikut-kollen flere truede planter, blandt andet Almindelig Guldnælde.

Referencer

Eksterne henvisninger 

 

Bygninger, konstruktioner og anlæg i Oslo
Nuuk Havn

Nuuk havn (officielt: SIKUKI - Nuuk Harbour A/S) er den største havn i Grønland. Havnen er placeret i den sydøstlige del af hovedstaden Nuuk og kaldes også "Atlanthavnen". Sejlads til og fra havnen er i perioder begrænset på grund af tidevand og is.

I den indre del af havnen finder man en lystbådehavn, mens større skibe og færger benytter de østlige dele af havneområdet.

Containerhavnen er placeret syd for færgeterminalen og der findes et område til opbevaring og behandling af containere. En ny containerterminal på 47.320 kvadratmeter og 310 kajmeter er ved at blive opført ved Fyrø,. I 2016 modtog havnen to moderne havnekraner, som dermed blev de første havnekraner i Grønland.

Virksomheder med aktivitet på havnen 
 Arctic Umiaq Line
 Royal Arctic Line
 Royal Greenland

Referencer

Eksterne henvisninger 

 www.sikuki.dk havnens officielle hjemmeside

Havn
Transport i Grønland
Norbert Gœneutte

Norbert Gœneutte (født 24. juli 1854 i Paris, død 9. oktober 1894 i Auvers-sur-Oise) var en fransk maler og raderer.

Gœneutte, der var elev af Pils, slog allerede med et af sine debutarbejder på salonen, Boulevard de Clichy (1876), ind på den skildring af Pariserlivet, der danner hans kunsts røde tråd. Han er i så henseende påvirket af Béraud, men hælder senere mere imod Manet og Raffaëlli. Bekendte værker er: Auktion på torve, Kelnerinder i Duval, Kafékoncert etc. Han har også malet dygtige landskaber, udført raderinger og arbejder med kold nål (omtrent 200) samt ypperlige tegninger. I Luxembourgmuseet i Paris findes bland andet Mandsportræt og Soupe du Matin.

Kilder 

 

Landskabsmalere
Malere fra Frankrig
Raderere fra Frankrig
Grafikere fra Frankrig
Franskmænd i 1800-tallet
Personer fra Paris
RideLondon-Classique 2016

Den 4. udgave af RideLondon Classique fandt sted den 30. juli 2016. Det var det trettende løb på UCI Women's World Tour-kalenderen 2016. Løbet endte med en spurt der blev vundet af Kirsten Wild, foran Nina Kessler og Leah Kirchmann.

Hold

Resultater

Eksterne henvisninger 

2016
Cykelløb i 2016
Jorge Batlle Ibáñez

Jorge Luis Batlle Ibáñez (25. oktober 1927 – 24. oktober 2016) var en advokat og politiker fra Uruguay, der var Uruguays præsident fra 2000 til 2005.

Eksterne henvisninger 

Uruguays præsidenter
Politikere fra Uruguay
Personer fra Montevideo
Filjovskajalinjen

Filjovskajalinjen (, ), eller Linje 4, er en af linjerne i Moskvas metro. Kronologisk er det den sjette metrolinje, der åbnede, den forbinder de store vestlige områder Dorogomilovo og Fili med det centrale Moskva. På nuværende tidspunkt er linjen 14,7 km lang og har 13 stationer.

Referencer

Eksterne henvisninger 

 Filjovskajalinjen på Google maps
Berlin-traktaten

Flere diplomatiske traktater er igennem tiden blevet underskrevet i Berlin:

 Berlin-traktaten (1715), en alliance mellem Hannover-Storbritannien og Danmark i den Store Nordlige Krig
 Berlin-traktaten (1732), mellem Østrig og Preussen, underskrevet, men ikke ratificeret af Rusland
 Berlin-traktaten (1742), mellem Østrig og Preussen
 Berlin-traktaten (1878), som anerkendte et autonomt bulgarsk fyrstendømme og Rumænien, Serbien og Montenegros uafhængighed fra det Osmanniske rige
 Berlin-traktaten (1885), som regulerede europæisk kolonisering og handel i Afrika
 Berlin-traktaten (1889), som anerkendte Samoas uafhængighed
 Berlin-traktaten (1899), som resulterede i opdelingen af Samoa mellem Tyskland og USA
 Berlin-traktaten (1921), mellem USA og Tyskland
 Berlin-traktaten (1926), mellem Tyskland og Sovjetunionen
Diæter

Diæter er betegnelsen for et beløb, en person får udbetalt til dækning af daglige fornødenheder, når personen ikke er hjemme. Det anvendes især ved rejser for arbejdstagere, der får dækket udgifter af arbejdsgiverne.

Der er i den forbindelse særligt to modeller, der kan bruges til kompensation for den rejsende:
 Kompensation via afregning af alle dokumenterede udgifter
 Diæter efter faste beløb, afhængig af omfanget af udgifter (logi, kost og andre mindre fornødenheder)

I Danmark udstikker SKAT beløb for diæter til henholdsvis kost og logi. Disse beløb er skattefri.

Referencer 

Arbejdsforhold
Indtægter
Bulgarske statskup

Igennem historien har der været flere bulgarske statskup:
 Bulgarske statskup (1886)
 Bulgarske statskup (1923)
 Bulgarske statskup (1934)
 Bulgarske statskup (1944)
 Bulgarske kupforsøg (1965)
Donald Young

Donald Young (født 23. juni 1989) er en professionel amerikansk tennisspiller, der blev professionel i 2004, og som sin bedste rangering har været nummer 38 på ATP-listen i single, hvilket skete i februar 2012. Sit bedste grand slam-resultat har han opnået i US Open, hvor han to gange er nået til fjerde runde, senest i 2015.

Eksterne henvisninger 

Tennisspillere fra USA
Koltsevajalinjen

Koltsevajalinjen (, Cirkellinjen, ), (Linje 5), er en af Moskvas metros jernbanelinjer. Linjen blev bygget fra 1950 til 1954 som en cirkelrute, der kredser om det centrale Moskva, og fik afgørende betydning for transporten af passagerer.

Referencer

Eksterne henvisninger 

 Koltsevajalinjen på Google maps

 
Etableret i 1950
Jernbanestrækninger opført i Sovjettiden
Land of Hope and Glory

Land of Hope and Glory er en britisk patriotisk sang som bruges ved officielle og halv-officielle anledninger over hele Commonwealth of Nations, i nogen grad også i USA. Den er specielt kendt som fast repertoire under den traditionelle koncert "The Last Night of the Proms", og er længe blevet brugt som kendingsmelodi for Det konservative parti i Storbritannien. Værket er skrevet af Edward Elgar i to etaper, 1900-1901, og i 1902. 

Melodien til sangen er hentet fra den første march i Elgars Pomp and Circumstance (1901). Værket blev skrevet på opfordring af kong Edvard VII, som fortalte Elgar, at melodien ville blive en storartet sang. Da Elgar senere blev bedt om at skrive et værk til kongens kroning, omdigtede han det foreslåede tema til dette brug i 1902. Han lod digteren A.C. Benson skrive den patriotiske tekst, som i nogen grad afspejler imperiets fremgang og vækst, jf. boerkrigen i Syd-Afrika.

Teksten 
Dear Land of Hope, thy hope is crowned,
God make thee mightier yet!
On Sov'ran brows, beloved, renowned,
Once more thy crown is set.
Thine equal laws, by Freedom gained,
Have ruled thee well and long;
By Freedom gained, by Truth maintained,
Thine Empire shall be strong.

Land of Hope and Glory, Mother of the Free,
How shall we extol thee, who are born of thee?
Wider still and wider shall thy bounds be set;
God, who made thee mighty, make thee mightier yet,
God, who made thee mighty, make thee mightier yet.

Thy fame is ancient as the days,
As Ocean large and wide:
A pride that dares, and heeds not praise,
A stern and silent pride;
Not that false joy that dreams content
With what our sires have won;
The blood a hero sire hath spent
Still nerves a hero son.

Ny-versioner 
Sangen er siden blevet adopteret (med ændret tekst) af supporterne til West Bromwich Albion Football Club.

Punkbandet Ex Pistols lavede deres egen version af "Land Of Hope And Glory" i 1979, der blev udgivet på en single i 1984.

Noter 

Sange fra Storbritannien
Patriotiske sange
Sange fra 1902
Russisk sporvidde

Russisk sporvidde er en sporvidde på mellem 1.520 mm og 1.524 mm, som benyttes i de fleste lande, som hørte til det Russiske Kejserrige. Spor med denne sporvidde er klassificeret som bredspor, eftersom sporvidden er bredere end sporvidden ved normalspor, der defineres som 1.435 mm.

1.524 mm blev først taget i brug på Skt. Petersborg-Moskva-banen, som stod færdig i 1851, og derefter blev denne sporbredde standard i Det Russiske Kejserrige. I slutningen af 1960'erne blev sporvidden i Sovjetunionen omstandardiseret til 1520 mm.

Referencer 

Jernbanetransport i Rusland
Haanja højland

Haanja højland (estisk: Haanja kõrgustik) er en landskabelig region i det sydøstlige Estland.

Højlandet hæver sig op til en højde af ca. 160 meter over grundfjeldet i form af aflejringer fra sidste istid (Weichsel-istiden). Der kan udskilles 5 forskellige morænelag som med deres mellemliggende lag af sand, grus og ler i lagtykkelse kan nå 180 meter.

Højlandet strækker sig ind i Letland og Rusland. I Letland er der kendt for at være et område med Alūksne højland (også kendt som det østlige Vidzeme højland).

Beskrivelse 

Haanja højland er både absolut og relativt Estlands højest liggende område. Det omfatter et areal på ca. 2.500 km2. Det absolut højeste punkt er Suur Munamägi - 318,1 m. Landskabet præges af et relief dannet af isen med den centrale del mere end 250 m over havet og med terrænhældninger på 12-30° (stedvis 40°). Hældningerne skabes af kløfter mmed dybder på over 8 meter. Fra det centrale højland udgår gamle afsmeltningsrender for isen: Kütiorg, Pärlijõe, Rõuge og Piusa org (org=dal). Foruden det centrale højland findes lokale højdepunkter, mellem hvilke løber Piusa jõgi (dvs. å) og hvor byen Vastseliina alevik ligger.

Haanja højland afgrænses mod vest af Hargla lavning og mod nord af Võru-Petseri dal, der begge præges af moseland. Der findes omkring 170 søer og vandhuller, hvilket dog kun udgør en brøkdel af de oprindeligt eksisterende. Mange er tilgroede, og her findes tørvelag på op til 16,7 meters tykkelse.

Haanja højlands højeste punkter 
 Suur Munamägi 318 m
 Vällamägi 304 m
 Kerekunnu mägi 296 m
 Tsälbämägi 293 m
 Rohtõsuu mägi 289 m
 Haragamägi 289 m
 Papisöödü mägi 288 m
 Kivestmägi 288 m
 Mustikmägi 286 m
 Vänni Kõrgõmägi 285 m

Klima 
Haanja højland har en gennemsnitlig temperatur i juni på 14,0-15,0 °C og i december på ÷5,0 °C. Som regel bliver sneen liggende til begyndelsen af april måned. Der falder i gennemsnit over 650 mm nedbør (gns for årene 1966-1985).

Haanja højland udgør en del af søen Peipsis afvandingsområde.

Fredning 
92 km2 af Haanja højland blev fredet ved landskabsfredning i 1979.

Noter

Litteratur 
 Eesti A&O; Eesti Entsüklopeediakirjastus, Tallinn 1993; 
 Anto Raukas: Eesti Loodus; Eesti Entsüklopeediakirjastus, Tallinn 1995; 

Estlands geografi
Anisocoria

Anisocoria er et symptom som ses ved at højre og venstre pupil ikke er samme størrelse. Symptomet kan være  harmløst, men kan også indikere fejlmedicinering eller sygdom.

Symptomer